*Projekts*

## LATVIJAS REPUBLIKAS MINISTRU KABINETA

**RĪKOJUMS**

|  |  |  |  |  |
| --- | --- | --- | --- | --- |
| Rīgā | Nr. | | 2021. gada | |
|  |  |  | |

**.§**

**Par pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Apstiprināt pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam.
2. Noteikt Finanšu sektora attīstības padomi par atbildīgo institūciju plānā noteikto uzdevumu izpildes koordinācijai.
3. Par plāna rīcības virzieniem atbildīgajām institūcijām koordinēt un uzraudzīt rīcības virzienā iekļauto pasākumu īstenošanas gaitu un ne retāk kā reizi pusgadā iesniegt informāciju Iekšlietu ministrijai par pasākumu ieviešanas gaitu:
   1. atbilstoši plānā norādītajām atbildības jomām Iekšlietu ministrija sadarbībā ar Finanšu izlūkošanas dienestu par 1. rīcības virzienu “Riski, politika un koordinācija”;
   2. Finanšu ministrija par 3. rīcības virzienu “Uzraudzība” un 4. rīcības virzienu “Preventīvie pasākumi”;
   3. Tieslietu ministrija par 2. rīcības virzienu “Starptautiskā sadarbība”, 5. rīcības virzienu “Juridiskās personas un veidojumi”, 7. rīcības virzienu “Noziedzīgi iegūtu līdzekļu legalizācijas izmeklēšana un kriminālvajāšana” un 8. rīcības virzienu “Konfiskācija”;
   4. Iekšlietu ministrija par 9. rīcības virzienu “Terorisma finansēšanas izmeklēšana un kriminālvajāšana” un 10. rīcības virzienu “Terorisma finansēšanas preventīvie pasākumi un finanšu sankcijas”;
   5. Ārlietu ministrija par 11. rīcības virzienu “Masveida iznīcināšanas ieroču finanšu sankcijas”;
   6. Finanšu izlūkošanas dienests par 6. rīcības virzienu “Finanšu izlūkošana”;
   7. Iekšlietu ministrijai saņemto informāciju par pasākumu ieviešanas gaitu apkopot un iesniegt Finanšu sektora attīstības padomei.
4. Par plāna rīcības virzieniem atbildīgajām institūcijām līdz 2022. gada 31. jūlijam izstrādāt un iesniegt Iekšlietu ministrijai priekšlikumus pasākumiem noziedzīgi iegūtu līdzekļu legalizācijas, terorisma un proliferācijas finansēšanas novēršanai laika periodam pēc 2022. gada 31. decembra.
5. Iekšlietu ministrijai apkopot no atbildīgajām iestādēm saņemtos priekšlikumus un izstrādāt pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laika periodam pēc 2022. gada 31. decembra. Plāna projektu iesniegt izskatīšanai Ministru kabineta sēdē līdz 2022. gada 15. septembrim.
6. Ar šā rīkojuma spēkā stāšanos spēku zaudē Ministru kabineta 2020. gada 29. septembra rīkojums Nr. 576 “Par Pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam”.

Ministru prezidents A.K. Kariņš

Valsts kancelejas direktors J. Citskovskis

Iesniedzējs:

iekšlietu ministre M. Golubeva